Iepirkuma saskaņā ar Publisko iepirkuma likuma 8.1 pantu
Velkmes skapju piegāde un uzstādīšana Valsts augu aizsardzības dienesta Agroķīmijas laboratorijas vajadzībām 

NOLIKUMS

(Iepirkuma identifikācijas Nr.2010-17)

1.Vispārīgā informācija
1. Pasūtītājs: Valsts augu aizsardzības dienests (turpmāk - dienests).

2. Pasūtītāja adrese: 
Jur.adr. Lielvārdes iela 36/38, Rīgā, LV-1006;

Fakt.adr. Lielvārdes iela 36/38, Rīga, LV-1006.
3. Piedāvājumus jāiesniedz Valsts augu aizsardzības dienesta Saimniecības daļā, Lielvārdes iela 36/38, Rīgā, līdz 2010.gada 15.novembrim plkst.11.00. Pusdienas pārtraukums no 12.30 – 13.00.
4. Piedāvājuma derīguma termiņš ir 30 dienas pēc nolikumā noteiktā piedāvājumu iesniegšanas termiņa beigām. Ja piedāvājumu izskatīšana, salīdzināšana un izvērtēšana prasīs ilgāku laiku, kas tiks objektīvi pamatots, komisija patur tiesības piedāvājuma derīguma termiņu pagarināt.
5. Piedāvājumu iesniedz aizlīmētā un apzīmogotā aploksnē uz kuras norādīts šāds marķējums:

5.1. Iepirkumam „Velkmes skapju piegāde un uzstādīšana Valsts augu aizsardzības dienesta Agroķīmijas laboratorijas vajadzībām”.
5.2. Identifikācijas Nr. 2010-16;

5.3. Adrese: „Valsts augu aizsardzības dienests, Saimniecības daļa, Lielvārdes iela 36/38, Rīgā, LV-1006”; 

5.4. Pretendenta nosaukums un adrese.

6. Piedāvājumam jābūt:

6.1. latviešu valodā;

6.2. parakstītam, cauršūtam ar sanumurētām lapām un apzīmogotam ar uzņēmuma zīmogu;

7. Iepirkuma nolikums ir pieejams Valsts augu aizsardzības dienesta mājas lapā www.vaad.gov.lv sadaļā Publiskie iepirkumi līdz augstāk norādītajam piedāvājumu iesniegšanas termiņam.
2. Iepirkuma priekšmets
8. Iepirkuma priekšmets ir velkmes skapju piegāde un uzstādīšana Valsts augu aizsardzības dienesta Agroķīmijas laboratorijas vajadzībām. 
9. Piedāvājumus var iesniegt par visu iepirkuma apjomu.
10. Kontaktpersonas:

par tehniskajām specifikācijām – Sanita Vucāne, Agroķīmijas laboratorijas vadītāja, tālr.67553231, e-pasts: sanita.vucane@vaad.gov.lv ;  

par iepirkuma procedūras jautājumiem – Oskars Putāns, Saimniecības daļas iepirkumu speciālists, tālr.67185474, e-pasts: oskars.putans@vaad.gov.lv.

11. Preču piegādes un uzstādīšanas termiņš – 5 (piecas) nedēļas no līguma noslēgšanas brīža.

3. Prasības pretendentiem
12. Nosacījumi pretendenta dalībai iepirkumā:
12.1. pretendents ir reģistrēts likumā noteiktajā kārtībā un likumā noteiktajos gadījumos;

12.2. pretendents ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā;

12.3. pretendents nav pasludināts par maksātnespējīgu, tā saimnieciskā darbība nav apturēta vai pārtraukta vai nav uzsākta tiesvedība par kandidāta vai pretendenta bankrotu;
12.4. pretendentam nav nodokļu vai valsts sociālās apdrošināšanas obligāto iemaksu parādu Latvijā vai valstī, kurā tas reģistrēts, kas pārsniedz Ls 100;

12.5. pēdējo triju gadu laikā no piedāvājuma iesniegšanas dienas nav konstatēti pretendenta profesionālās darbības pārkāpumi (pamatojoties uz spēkā stājušos tiesas spriedumu vai citas kompetentas institūcijas sniegtu atzinumu par būtisku attiecīgo nozari regulējošo normatīvo aktu pārkāpumu, kā arī vides aizsardzības, konkurences un darba tiesību būtisku pārkāpumu); 

12.6. pretendentam ir vismaz 2 (divu) gadu pieredze, kas saistīta ar laboratorijas iekārtu (velkmes skapju u.c.) piegādi un uzstādīšanu;
12.7. Pretendentam ir speciālists, kurš ir apmācīts piedāvāto laboratorijas iekārtu (velkmes skapju) ražotājfirmā;

12.8. Pretendentam ir tiesības piegādāt un uzstādīt piedāvāto laboratorijas iekārtu (velkmes skapi) un veikt tās garantijas apkalpošanu; 

12.9. Pretendenta piedāvātās laboratorijas iekārtas ražotājs ir ieviesis kvalitātes vadības sistēmu ISO 9001 savā ražotnē un tam ir sertifikāts par atbilstību EN 14175-1, 2, 3 daļām;
12.10. pretendenta pēdējā pārskata perioda finanšu apgrozījums attiecībā uz laboratorijas iekārtu piegādēm ir vismaz vienāds ar piedāvāto līgumcenu;  
12.11. pretendents spēj piegādāt un uzstādīt velkmes skapjus noteiktajos termiņos un atbilstoši tehniskajā specifikācijā norādītajam (2.pielikums);
4. Iesniedzamie dokumenti

13. Pretendents iesniedz sekojošus dokumentus:
13.1. pieteikumu dalībai iepirkumā (1.pielikums). Pieteikumu paraksta uzņēmuma vadītājs vai vadītāja pilnvarota persona. 

13.2. Latvijas Republikas Uzņēmumu reģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija;

13.3. Latvijas Republikas Uzņēmumu reģistra vai līdzvērtīgas komercdarbību regulējošas iestādes ārvalstīs izdota izziņa, kas apliecina, ka pretendents nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta, un, kas apliecina pretendenta pārstāvja paraksta tiesības. Laika periods no izziņas izsniegšanas brīža līdz iesniegšanas brīdim iepirkuma komisijai nedrīkst būt lielāks par 1 mēnesi;

13.4. pretendenta aizpildītu tabulu (4.pielikums) par 2009.-2010.gadā veikto līdzīgo laboratorijas iekārtu piegādēm un uzstādīšanu;

13.5. pretendenta sagatavotu izziņu par finanšu apgrozījumu, kas saistīts ar laboratorijas iekārtu piegādēm par pēdējo pārskata gadu;
13.6. rakstisku apliecinājumu par spēju piegādāt un uzstādīt laboratorijas iekārtas (velkmes skapjus) saskaņā ar tehnisko specifikāciju un noteiktajos termiņos; 
13.7. pretendenta apliecinājumu par to, ka pretendenta speciālists ir apmācīts piedāvāto laboratorijas iekārtu ražotājfirmā;

13.8. piedāvāto laboratorijas iekārtu ražotāja autorizācijas apliecība par atļauju pārdot un uzstādīt velkmes skapjus

13.9. piedāvāto laboratorijas iekārtu ražotāja sertifikāta kopiju par atbilstību EN 14175-1, 2, 3 daļām un testēšanas protokola kopijas;

13.10. pretendenta apliecinājums par spēju piegādāt un uzstādīt piedāvāto laboratorijas iekārtu un veikt tās garantijas apkopi;

13.11. pretendenta piedāvātās laboratorijas iekārtas ražotājfirmas kvalitātes vadības sistēmas ISO 9001 sertifikāta kopija; 
13.12. informācija par piedāvājumā minēto konkrēto velkmes skapju marku (izraksts no kataloga, buklets fotogrāfijas, u.c.) un tehniskos rasējumus.
13.13. 3 (trīs) klientu atsauksmes par pēdējos 2 (divos) gados piegādātajām un uzstādītājām laboratorijas iekārtām oriģināli adresēti Valsts augu aizsardzības dienesta iepirkuma komisijai.
13.14. Finanšu piedāvājumu, kas aizpildītas saskaņā ar šī nolikuma 3.pielikumu. Cenai ir jābūt norādītai latos iekļaujot visus nodokļus nodevas un citus maksājumus. 
5. Piedāvājumu vērtēšanas un izvēles kritēriji
14. Iepirkuma komisija 1 (vienas) nedēļas laikā no šī nolikuma 3.punktā noteiktā piedāvājumu iesniegšanas termiņa veic pretendentu atlasi un piedāvājumu izvērtēšanu. Iepirkuma komisija veic piedāvājumu izvērtēšanu un izvēlas to piedāvājumu, kas atbilst tehniskajai specifikācijai un ir ar zemāko piedāvāto cenu.
15. Ja Iepirkuma komisija konstatē, ka pretendents neatbilst Publisko iepirkumu likuma 39.panta pirmajā daļā minētajiem nosacījumiem, vai pretendents ir sniedzis pasūtītājam nepatiesas ziņas, vai komisija konstatē, ka pretendents pēdējā gada laikā, nav pildījis līgumiskās saistības ar Valsts augu aizsardzības dienestu un nav piegādājis preces noteiktajos termiņos un apjomā, komisija pieņem lēmumu par pretendenta piedāvājuma neizskatīšanu un pretendenta izslēgšanu no turpmākās dalības iepirkuma procedūrā. 

16. Pēc pretendentu atlases, komisija veic piedāvājumu tehnisko specifikāciju atbilstības pārbaudi nolikumā izvirzītajām prasībām.

17. Ja Iepirkuma komisija konstatē, ka pretendenta piedāvātie velkmes skapji neatbilst nolikuma tehniskajai specifikācijai vai arī pretendents ir sniedzis maldinošas ziņas par to atbilstību tehniskajai specifikācijai, komisija pieņem lēmumu par pretendenta izslēgšanu no tālākās izvērtēšanas.
18. Vērtējot finanšu piedāvājumu, komisija ņem vērā piedāvāto katras iepirkuma pozīcijas cenu latos bez pievienotās vērtības nodokļa.

19. Pēc uzvarētāja noteikšanas Iepirkuma komisija pieprasa un izvēlētajam pretendentam 10 (desmit) dienu laikā ir jāiesniedz Iepirkuma komisijai adresēta izziņa par to, ka pretendentam nav nodokļu vai valsts sociālās apdrošināšanas obligāto iemaksu parādu Latvijā vai valstī, kurā tas reģistrēts, kas pārsniedz Ls 100.
6. Iepirkuma līgums

20. Pasūtītājs slēgs iepirkuma līgumu ar izraudzīto pretendentu, pamatojoties uz pretendenta piedāvājumu, un saskaņā ar iepirkuma nolikuma prasībām. Līguma projekts (5.pielikums) ir pievienots nolikumam. 
5. Komisijas tiesības un pienākumi
21. Iepirkuma komisijas tiesības un pienākumi – saskaņā ar Publisko iepirkumu likumu.

6. Pretendenta tiesības un pienākumi
22. Pretendenta tiesības un pienākumi – saskaņā ar Publisko iepirkumu likumu.

7. Citi noteikumi
23. Pretendenta iesniegtais piedāvājums ir pierādījums tam, ka pretendents ir iepazinies ar šo iepirkuma nolikumu un tam piekrīt.

24. Nolikums sastādīts uz 12 lapām.
1.Pielikums

2010.gada 2.novembrī 

apstiprinātajam iepirkuma

nolikumam Nr.17

(Tiek sagatavots uz pretendenta firmas veidlapas)

Iepirkuma komisijai
Valsts augu aizsardzības dienests

Lielvārdes ielā 36/38, Rīga, LV-1006

Rīgā, 2010.gada __._______

PIETEIKUMS

Iepirkumam 

 „Velkmes skapju piegāde un uzstādīšana Valsts augu aizsardzības dienesta Agroķīmijas laboratorijas vajadzībām”

(Iepirkuma identifikācijas Nr.2010-17)
Pretendenta nosaukums: ______________________________________________________________

Reģistrācijas datums: ___.___._______. Reģistrācijas numurs:________________________________

Juridiskā adrese: ____________________________________________________________________

Pasta adrese: _______________________________________________________________________ 

Fakss: _____________ E-pasts: ________________________

Kontaktpersonas vārds, uzvārds, amats: __________________________________________________

Kontaktpersonas tālrunis:__________________ E-pasts:_____________________________________

Pretendenta bankas rekvizīti:

Bankas nosaukums:__________________________________________________________________

SWIFT kods:_______________________________________________________________________

Bankas konta numurs (IBAN):__________________________________________________________


Apliecina savu dalību iepirkumā „Velkmes skapju piegāde un uzstādīšana Valsts augu aizsardzības dienesta Agroķīmijas laboratorijas vajadzībām”.

 
Ar šo apliecinām, ka _________________________ (uzņēmuma nosaukums) ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā, ka pretendents nav pasludināts par maksātnespējīgu, tā saimnieciskā darbība nav apturēta vai pārtraukta vai nav uzsākta tiesvedība par kandidāta vai pretendenta bankrotu, ka pretendentam likumā noteiktajā kārtībā pēdējo triju gadu laikā no piedāvājuma iesniegšanas brīža nav konstatēti profesionālās darbības pārkāpumi, ka pretendentam nav nodokļu vai valsts sociālās apdrošināšanas obligāto iemaksu parādu Latvijā vai valstī, kurā tas reģistrēts, kas pārsniedz Ls 100, ka visas pretendenta piedāvājumā sniegtās ziņas ir patiesas 
___________________________

________________
___________________

(pilnvarotās personas amata nosaukums)
(paraksts) 
Z.V
(Paraksta atšifrējums)


2010.gada ___._______________

2.Pielikums

2010.gada 2.novembrī 

apstiprinātajam iepirkuma

nolikumam Nr.17

1. Vispārējs preču apraksts

Sekojoša laboratorijas aprīkojuma piegāde un uzstādīšana:

1) laboratorijas velkmes skapis skābju izturīgā izpildījumā, 2 gab.;

2) laboratorijas velkmes skapis, 1 gab.;
2. Piegādājamo preču tehniskais apraksts

Kopējās prasības velkmes skapjiem
	Nr.

p.k.
	Prasība
	Raksturojums

	1. 
	Atbilstība standartiem
	velkmes skapjiem jāatbilst standarta EN-14175 1., 2. un 3. daļai

	2. 
	Konstrukcija
	

	3. 
	Velkmes skapju korpusi (iekšējā un ārējā virsma)
	mitruma, ķīmisko vielu un ugunsizturīga melamīna plāksne (biezums ≥8 mm)

	4. 
	Velkmes skapju pamatnes
	ar epoksīda pulveri krāsotas metāla konstrukcijas, pelēkā krāsā

	5. 
	Darba virsma
	priekšējā mala ar uzliekumu (≥5mm) labākas aerodinamikas nodrošināšanai

	6. 
	Apgaismojums
	luminiscentā spuldze sprādziendrošā izpildījumā, ≥65W

	7. 
	Priekšējais logs
	· laminēts, sprādzienizturīgs stikls;

· divi teleskopiski logi ar pretslīdēšanas mehānismu no metāla troses;

· apakšējo logu veido divas atsevišķi atveramas daļas;
· rokturis ar pagriešanas mehānismu, lai atvērtu logu virs fiksētas 50cm atzīmes

	8. 
	Gaisa plūsma
	· atbilstoša EN14175;

· maksimālā plūsma ne vairak ka 500 m3/st.;

· gaisa novadcaurules diametrs 250mm;

· integrēts plūsmas sensors;
· trauksmes signāls neatbilstošai plūsmai 

	9. 
	Integrētā displeja parametri 
	· novietojums – velkmes skapja labajā pusē;

· informācija par nepietiekošu gaisa pieplūdi vai atplūdi (vizuālais un skaņas signāli);

· informācija par priekšējā loga atvērumu virs 50 cm (vizuāls un skaņas signāli);

· informācija par servisa apkopes intervāliem;

· informācija par apgaismojuma ieslēgšanu/izslēgšanu;

· informācija par papildus baterijas (gaisa novadei) uzlādes līmeni;

· brīdinājuma signālu atslēgšanas funkcija.


Specifiskās prasības velkmes skapim skābju izturīgā izpildījumā, 1500mm, 2 gab. (pozīcija Nr.1)
	Nr.

p.k.
	Prasība
	Raksturojums

	1. 
	Galvenie izmēri
	· augstums: 2300mm ± 5mm;

· darba virsmas augstums: 900mm± 5mm;

· platums: 1500mm± 5mm;

· priekšējā loga atvēruma platums: ≥1440mm;

· ārējais dziļums: 920mm ± 5mm;

· darba virsmas dziļums 835mm ± 5mm.

	2. 
	Konstrukcija
	· iekšējās sānu virmas un mugurējā virsma ar skābju izturīgu akmens pārklājumu 

	3. 
	Darba virsma
	· monolīta akmens virsma bez šuvēm, ar paaugstinātu priekšējo apmali vismaz 5 mm

	4. 
	Zemvelkmes skapis
	· visā velkmes skapja garumā;

· servisa nodalījums ar 1 durvīm, 600 mm;

· skapītis skābju un sārmu uzglabāšanai 900 mm, ar 1 durvīm, plauktu un PP paplāti.

· ar atsevišķu ventilācijas novadu no skābju un sārmu uzglabāšanas skapīša

	5. 
	Elektroapgāde un komunikācijas
	· servisa un elektriskais panelis novietoti velkmes skapja priekšpusē zem darba virsmas

· 3 x 220V elektriskās rozetes, 16A, IP44, novietotas velkmes skapja servisa panelī priekšpusē zem darba virsmas;
· 1 aukstā ūdens pieslēgums velkmes skapja mugurējā sienā, atvēršanas un regulēšana no priekšējā servisa paneļa zem darba virsmas;
· kanalizācija, zem ūdens krāniem akmens izlietne iebūvēta darba virsmā ar sietu un novadcaurulēm, izmēri ne lielāka par 395x70x95mm;

· jābūt iespējai papildināt komplektāciju ar gāzu regulatoriem priekšpusē zem darba virsmas

	6. 
	Ventilators
	· skābju drošā izpildījumā

· jauda atbilstoša velkmes skapja gaisa plūsmai

	7. 
	Ventilācijas caurules
	· ar antikorozijas pārklājumu

· garums ~3 m


Specifiskās prasības standarta izpildījuma velkmes skapjiem, 1500mm, 1 gab. (pozīcija Nr.2)
	Nr.

p.k.
	Prasība
	Parametrs

	1. 
	Galvenie izmēri
	· augstums: 2300mm ± 5mm;

· darba virsmas augstums: 900mm± 5mm;

· platums: 1500mm± 5mm;

· priekšējā loga atvēruma platums: ≥1440mm;

· ārējais dziļums: 920mm ± 5mm;

· darba virsmas dziļums 835mm ± 5mm.

	2. 
	Darba virsma
	· Polipropilēna darba virmas ar paaugstinātu priekšējo apmali vismaz 5 mm 

	3. 
	Zemvelkmes skapis
	· visā velkmes skapja garumā;

· servisa nodalījums ar 1 durvīm, 600 mm;

· skapītis ar 2 durvīm, 1 plauktu, 900 mm.

	4. 
	Elektroapgāde un komunikācijas
	· servisa un elektriskais panelis novietoti velkmes skapja priekšpusē zem darba virsmas

· 6 x 220V elektriskās rozetes, 16A, IP44, novietotas velkmes skapja servisa panelī priekšpusē zem darba virsmas;
· 1 aukstā ūdens pieslēgumi velkmes skapja mugurējā sienā, atvēršanas un regulēšana no priekšējā servisa paneļa zem darba virsmas;
· kanalizācija, zem ūdens krāniem polipropilēna  izlietne iebūvēta darba virsmā ar sietu un novadcaurulēm, izmēri ne lielāka par 395x70x95mm;

· jābūt iespējai papildināt komplektāciju ar gāzu regulatoriem priekšpusē zem darba virsmas

	5. 
	Ventilators
	· jauda atbilstoša velkmes skapja gaisa plūsmai

	6. 
	Ventilācijas caurules
	· garums ~3 m


3. Atbilstība standartiem
Piegādātajām precēm jāatbilst šādiem standartiem:

1. Kvalitātes standartam ISO 9001;

2. EN 14175 – 1, EN 14175 – 2, EN 14175 – 3 sadaļām.

4. Laika grafiks un termiņš

Preces tiks piegādātas un ar tām saistītie pakalpojumi tiks veikti šādos termiņos:

	Darbība
	Termiņš
	Atbildīgais

	Piegāde pasūtītājam
	
	

	Uzstādīšana, pārbaude, apkope
	
	


3.Pielikums

2010.gada 2.novembrī 

apstiprinātajam iepirkuma

nolikumam Nr.17

Finanšu piedāvājums
	Nr.

p.k.
	Preces nosaukums 
	Tehniskā specifikācija
	Daudzums
	Vienas vienības cena Ls bez PVN
	Summa Ls bez PVN

	1.
	Velkmes skapis 1.pozīcija 
	
	2 gab.
	
	

	2.
	Velkmes skapis 2.pozīcija
	
	1 gab.
	
	

	
	Summa Ls bez PVN
	

	
	PVN 21%
	

	
	KOPĀ
	


4.Pielikums

2010.gada 2.novembrī 

apstiprinātajam iepirkuma

nolikumam Nr.17

Pretendenta veikto piegāžu saraksts

par 2009.-2010.gadu 

	Nr. p. k.
	Gads, kurā veikta piegāde un uzstādīšana
	Piegādes apraksts, iekārtas/-u nosaukums
	Piegādes apjoms, Ls
	Saņēmēja atbildīgā kontaktpers., tālr.

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	


Pretendents _____________________


Pretendenta vārdā ______________________


5.Pielikums

2010.gada 2.novembrī 

apstiprinātajam iepirkuma

nolikumam Nr.17

Iepirkuma līguma projekts

Pasūtītāja līguma







Piegādātāja līguma

reģistrācijas Nr._____________


reģistrācijas Nr.____________
Iepirkuma līgums par laboratorijas materiālu piegādi
Rīgā,








2010.gada _______

Valsts augu aizsardzības dienests, tā direktora Ringolda Arnīša personā, kas darbojas saskaņā ar Ministru Kabineta 2004.gada 16.novembra Noteikumiem Nr.944 „Valsts augu aizsardzības dienesta nolikums”, (turpmāk tekstā - Pasūtītājs), no vienas puses, un _______________________, _____________ personā (turpmāk tekstā - Piegādātājs), no otras puses, pamatojoties uz 2010.gada __________ iepirkuma procedūras protokolu Nr.17, noslēdz šo līgumu:

1. Līguma priekšmets

1.1. Pasūtītājs pasūta, bet Piegādātājs apņemas piegādāt un uzstādīt velkmes skapi (turpmāk – prece) Agroķīmiskās laboratorijas vajadzībām saskaņā ar tehnisko specifikāciju un cenām (Pielikums).
1.2. Preču piegādes un uzstādīšanas adreses: Agroķīmijas laboratorija, Lielvārdes iela 36/38, cokolstāvs, Rīga, LV – 1006.
2. Līguma summa un norēķinu kārtība

2.1. Pasūtītājs par preci apņemas samaksāt saskaņā ar šī līguma pielikumā norādītajām cenām. Līguma kopējā summu Ls _______ t.sk. PVN 21 % Ls __________.

2.2. Maksājums tiek veikti ar pārskaitījumu uz Piegādātāja norādīto bankas kontu 10 (desmit) darba dienu laikā no preces saņemšanas, preču pavadzīmes un pieņemšanas – nodošanas akta abpusējas parakstīšanas brīža.

2.3. Par maksājumu saņemšanas dienu tiek uzskatīta diena, kad nauda nonāk Piegādātāja norādītās bankas kontā.

2.4. Par preces piegādi un uzstādīšanu atbild Piegādātājs, Piegādātājs arī sedz visus izdevumus, kas saistīti ar tās piegādi, un nodokļu un nodevu nomaksu. 

2.5. Piegādātājs ir atbildīgs par visiem transporta un citiem izdevumiem, kuri saistīti ar bojāto vai sajaukto preču atpakaļ atgriešanu, kas rodas Piegādātāja valstī, tranzītvalstī vai Pasūtītāja valsts teritorijā.

3. Preces nodošanas kārtība

3.1. Piegādātājs veic Līgumā norādītās preces piegādi un uzstādīšanu 5 (piecu) nedēļu laikā no līguma parakstīšanas brīža, pirms preces piegādes saskaņojot piegādes laiku ar laboratorijas kontaktpersonu. 

3.2. Piegādātāja piegādātās un uzstādītās preces kvalitāte tiek apstiprināta ar pieņemšanas - nodošanas aktu. 

3.3. Pasūtītājs 3 (trīs) darba dienu laikā no preces saņemšanas un uzstādīšanas nodod Piegādātājam parakstītu preces nodošanas - pieņemšanas aktu vai izvirza pretenzijas par piegādāts preces kvalitāti. 

_________________






__________________

Pasūtītājs







Piegādātājs
3.4. Ja Pasūtītājs pēc pieņemšanas nodošanas akta parakstīšanas konstatē, ka Piegādātāja piegādātā un uzstādītā prece ir nekvalitatīvi, Pasūtītājs sastāda aktu, kurā norāda piegādātās preces neatbilstības vai trūkumus un iesniedz to Piegādātājam. Piegādātājs pēc šī akta saņemšanas, atkārtoti piegādā Pasūtītājam atbilstošu preci vai arī atmaksā saņemto naudu. 

3.5. Ja kādai no pusēm rodas objektīvi iemesli, kas traucē izpildīt līguma saistības noteiktajā termiņā, tā paziņo otrai pusei par šādu apstākļu rašanos vismaz 5 (piecas) dienas iepriekš no Līgumā noteiktā termiņa. Puses savstarpēji vienojoties un noformējot rakstisku vienošanos var pagarināt šo termiņu.

4. Garantija, pušu saistības un atbildība

4.1. Piegādātājs apņemas nekvalitatīvas preces piegādes gadījumā apmainīt to uz sava rēķina.

4.2. Piegādātājs garantē Precei ražotāja garantijas termiņu – 2 (divi) gadi no preces piegādes brīža. Garantijas termiņš ir spēkā, ja Pasūtītājs ievēro preces komponenšu ražotājfirmu dotos ekspluatācijas noteikumus. Garantijas laikā bojājumi tiek novērsti 5 (piecu) darba dienu laikā.
4.3. Ja preces defektu nav iespējams novērst augšminētajā laikā, pēc preces lietotāja pieprasījuma prece uz remonta laiku tiek nomainīta ar pēc tehniskajiem parametriem līdzvērtīgu preci.

4.4. Piegādātājs un Pasūtītājs ir savstarpēji atbildīgi par nodarītajiem zaudējumiem.

4.5. Ja Piegādātājs nepiegādā preci Līgumā noteiktajā termiņā, tas maksā Pasūtītājam līgumsodu 0,5 % no līguma vērtības par katru nokavēto piegādes darba dienu. Piegādātāja nomaksātais līgumsods neatbrīvo Piegādātāju no saistību izpildes.

4.6. Pasūtītājs ir tiesīgs vienpersoniski lauzt Līgumu bez iepriekšēja brīdinājuma, ja Piegādātājs neievēro Līgumā noteikto preces nodošanas termiņu un, ja tas tiek kavēts ilgāk par 30 (trīsdesmit) dienām.

4.7. Ja Pasūtītājs savlaicīgi neizdara maksājumus Piegādātājs ir tiesīgs piedzīt līgumsodu 0,5 % apmērā no aizkavēto maksājumu summas par katru nokavēto maksājuma dienu. 

5. Nepārvaramas varas apstākļi

5.1. Puses tiek atbrīvotas no atbildības par Līguma daļēju vai pilnīgu nepildīšanu, ja tā ir radusies nepārvaramu apstākļu, t.i., ugunsgrēka, zemestrīces, plūdu vai citu stihisko nelaimju, kā arī kara darbības, blokādes, Valsts institūciju darbības vai citu Pusēm nekontrolējamu apstākļu rezultātā, ja šie apstākļi ir notikuši pēc Līguma parakstīšanas un ir tieši ietekmējuši Līguma izpildi.

5.2. Līgumsaistību izpilde tiek pagarināta par laiku, kurā darbojas minētie apstākļi.

5.3. Pusei, kuras saistību izpildi traucē minētie apstākļi, ir nekavējoties rakstiski jābrīdina otra puse par šo apstākļu iestāšanos vai izbeigšanos. Nesavlaicīga paziņošana par nepārvaramiem apstākļiem liedz attiecīgai pusei uz tiem atsaukties.

6. Pārējie noteikumi

6.1. Līgums stājas spēkā ar tā parakstīšanas brīdi un ir spēkā līdz Pušu saistību izpildei.

6.2. Līgums var tikt lauzts, abām pusēm savstarpēji vienojoties un otru pusi par to brīdinot vismaz vienu nedēļu iepriekš. Līguma laušanas gadījumā tiek sastādīta vienošanās, paredzot tajā savstarpējo norēķinu kārtību.

6.3. Visi strīdi, kas pusēm varētu rasties šī līguma izpildes gaitā, tiks risināti sarunu ceļā. Ja kādu no pusēm sarunu rezultāti neapmierina, jautājumi tiek risināti saskaņā ar Latvijas Republikas normatīvajiem aktiem un Latvijas Republikas tiesā.

6.4. Līgumā vai tā pielikumos ietvertie nosacījumi var tikt grozīti vai papildināti tikai rakstiski, Pusēm parakstot papildus vienošanos. 

6.5. Līgums sastādīts 2 (divos) eksemplāros, pa vienam katrai pusei.

6.6. Līguma izpildes kontroli no Pasūtītāja puses veic Saimniecības daļas vadītājs M.Vaišļa. 
_________________

6.7. Tiesības parakstīt preču pavadzīmi un pieņemšanas - nodošanas aktu no Pasūtītāja puses ir Agroķīmijas laboratorijas vadītājai Sanitai Vucānei. 
7. Pušu rekvizīti

	Pasūtītājs:

Valsts augu aizsardzības dienests 

Jur.adr. Lielvārdes iela 36/38, Rīga, LV-1006

Fakt.adr. Lielvārdes iela 36/38, Rīga, LV-1006

Nod.mak.reģ.Nr.90000042982

Valsts kase reģ.Nr.90000050138 

Konta Nr.LV47TREL2160320005000

Kods: TRELLV22


	
	Piegādātājs:

	Direktors R.Arnītis z.v.
	
	z.v.

